Αυτοκράτειρα Ιωσηφίνα

Βιογραφία

Η Μαρί-Ζοζέφ-Ροζ ήταν κόρη του Ζοζέφ-Γκασπάρ Τασέρ κυρίου του Λα Παζρί και της Ροζ-Κλαιρ ντε Βερζέρ ντε Σαννουά. Ο πατέρας της ήταν Γαλλο-Κρεολός, πλούσιος ιδιοκτήτης φυτείας ζαχαροκάλαμου στη Μαρτινίκα.

Πρώιμη ζωή και πρώτος γάμος με τον Μπωαρνέ

Γεννήθκηκε στο Λε Τρουάζ-Ιλέτ της Μαρτινίκας, σε μία πλούσια Γαλλική οικογένεια Κρεολών, που κατείχε μία φυτεία ζαχαροκάλαμου, που τώρα είναι μουσείο. Ήταν η πρώτη κόρη του ιππότη Ιωσήφ-Γκασπάρ Τασέρ (1735-1790), κυρίου του Λα Παζρί, υποπλοιάρχου των Μοιρών του Ναυτικού και της συζύγου του Ροζ-Κλαιρ ντε Βερζέρ ντε Σανουά (1736-1807), που ο εκ μητρός θείος της Άντονυ Μπράουν ίσως ήταν Ιρλανδός.
Όταν το 1766 τυφώνες κατέστρεψαν την ιδιοκτησία της, η οικογένεια αγωνίστηκε οικονομικά. Η εκ πατρός θεία της Εντμέα (γαλλ. Ντεζιρέ) ήταν ερωμένη του Φραγκίσκου μαρκησίου του Μπωαρναί, ενός αριστοκράτη στη Γαλλία. Όταν επρόκειτο να αποβιώσει ο Φραγκίσκος, η Εντμέα κανόνισε τον πλεονεκτικό γάμο της ανιψιάς της Αικατερίνης με τον γιο του Φραγκίσκου, τον Αλέξανδρο. Ο γάμος αυτός θα ήταν εξαιρετικά επωφελής για τους Τασέρ, διότι τα χρήματα του Μπωαρναί θα περιερχόταν στα χέρια τους. Πάντως, η 12 ετής Αικατερίνη απεβίωσε το 1777, πριν προλάβει να αφήσει τη Μαρτινίκα για τη Γαλλία. Για την εξυπηρέτηση των σκοπών της θείας Εντμέας, η Αικατερίνη αντικαταστάθηκε από την μεγαλύτερη αδελφή της Ζοζεφίνα. 
Έτσι το 1779 η Ζοζεφίνα πήγε στη Γαλλία με τον πατέρα της. Παντρεύτηκε τον Αλέξανδρο στο Νουαζύ-λε-Γκραν. Απέκτησαν δύο τέκνα: τον Ευγένιο (1781-1824) και την Ορτάνζ (1783-1837), πουτο 1802 παντρεύτηκε τον αδελφό του Ναπολέοντα Α΄, τον Λουδοβίκο Βοναπάρτη. Ο γάμος της Ζοζεφίνας και του Αλεξάνδρου δεν ήταν ευτυχής: ο Αλέξανδρος εγκατέλειπε την οικογένειά του για πάνω από ένα έτος για σύντομες συναντήσεις και συχνές επισκέψεις σε οίκους ανοχής. Αυτό οδήγησε σε έναν από το δικαστήριο αποφασισμένο χωρισμό, κατά τον οποίο η Ζοζεφίνα και τα παιδιά της ζούσαν με έξοδα του Αλεξάνδρου στο αββαείο του Πεντεμόν, που το είχαν Βερναρδίνες μοναχές. Το 1794, κατά την Τρομοκρατία, η Επιτροπή Δημόσιας Ασφάλειας διέταξε τη σύλληψή τού άνδρα της. Δικάστηκε στη φυλακή Καρμέ στο Παρίσι. Θεωρώντας ότι η Ζοζεφίνα ήταν πολύ κοντά σε αντι-επαναστατικούς οικονομικούς κύκλους, η Επιτροπή αποφάσισε τη σύλληψή της το 1794. Ένα ένταλμα σύλληψης εκδόθηκε εναντίον της στις 2 Φλορεάλ του έτους Β΄ (21 Απριλίου 1794) και φυλακίστηκε στην ειρκτή Καρμέ ως τις 10 Τερμιντόρ του έτους Β΄ (28 Ιουλίου 1794). Κατά την περίοδο αυτή στη Ζοζεφίνα επιτρεπόταν μόνο να επικοινωνεί με τα παιδιά της μέσω σημειωμάτων τους στη λίστα πλυσίματος, κάτι που οι φύλακες σύντομα απογόρευσαν.
Ο σύζυγός της κατηγορήθηκε ότι αμύνθηκε ισχνά το Μαιντς το 1793 και καθώς θεωρήθηκε ένας αριστοκράτης ύποπτος, καταδικάστηκε σε θάνατο και εκτελέστηκε στη λαιμητόμο μαζί με τον εξάδελφό του Ωγκυστίν στις 23 Ιουλίου 1794, στην Πλατεία της Επανάστασης (νυν Πλατεία Ομονοίας) στο Παρίσι. Η Ζοζεφίνα ελευθερώθηκε πέντε ημέρες μετά, χάρη στην πτώση και εκτέλεση του Ροβεσπιέρου, η οποία έληξε την Τρομοκρατία. Στις 9 Τερμιντόρ έτους Β΄ (27 Ιουλίου 1794) ο Πρόεδρος της Εθνοσυνέλευσης Ζαν-Λαμπέρ Ταλιάν κανόνισε την απελευθέρωση της συζύγου του Τερέζ Καμπαρύς και σύντομα μετά της Ζοζεφίνας. Το 1795 ένας νέος νόμος επέτρεψε στη Ζοζεφίνα να ανακτήσει τις ιδιοκτησίες του Αλεξάνδρου.